Diari Oficial de la Generalitat Valenciana


Sumari del DOGV 2976, del 22-04-1997 (1997/905058)

Resolució de 13 d'agost de 1996 de la Direcció General de Qualitat Ambiental, de la Conselleria de Medi Ambient, per la qual es formula declaració d'impacte ambiental.
-----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1996/08/13/(1)/dof/vci/html**

### Dades del document

Número de DOGV
:   2976

Data del DOGV
:   22-04-1997

Secció del DOGV
:   I. DISPOSICIONS GENERALS

Número del document
:   1997/905058


Data del document
:   13-08-1996

Organisme emissor


Tipus de document
:   Resolució

Descriptors 

:   * Gata de Gorgos
    * impacte ambiental
    * vigilància del medi ambient

Resolució de 13 d'agost de 1996 de la Direcció General de Qualitat Ambiental, de la Conselleria de Medi Ambient, per la qual es formula declaració d'impacte ambiental. Vist l'expedient 224/96-AIA sobre el projecte de modificació puntual núm. 3 de les Normes Subsidiàries de Planejament Municipal de Gata de Gorgos, consistent en la reclassificació de sòl no urbanitzable en sòl urbà en la Partida de les Planises, promogut per l'Ajuntament de Gata de Gorgos.  
Vist que, amb data 9 de juliol de 1996, l'Ajuntament de Gata de Gorgos va remetre a aquesta Conselleria l'expedient relatiu a la modificació puntual núm. 3, compost per l'estudi d'impacte ambiental, el projecte tècnic base de la dita modificació com també els certificats de les aprovacions inicial i provisional de l'estudi d'impacte ambiental acompanyat de la còpia de l'edicte d'informació pública, que es va realitzar mitjançant un anunci en el Diari Oficial de la Generalitat Valenciana núm. 2.741 de 6 de maig de 1996. No s'hi van produir al·legacions en el període legalment establert,  
Vist que la documentació tècnica va ser aprovada inicialment i provisionalment els dies 7 de juliol i 29 de desembre de 1994, respectivament.  
Atès que el projecte examinat té com a objecte la legalització d'una urbanització de 15 parcel·les que sumen un total de 37.161 m2 mitjançant la reclassificació de sòl no urbanitzable en sòl urbà, en virtut de la disposició transitòria segona de la Llei 2/1992, de Sòl No Urbanitzable,  
Atès que la reclassificació afecta una superfície inferior a 4 ha amb caràcter d'habitatge unifamiliar aïllat, a costa de sòl qualificat com a sòl no urbanitzable comú, és a dir, de terrenys que no presenten valors ambientals notables,  
Atès que els serveis bàsics estan connectats amb els de la xarxa municipal (enllumenat, proveïment d'aigua, recollida de residus, servei telefònic, accessos), llevat de l'evacuació i el tractament de les aigües residuals que es fa mitjançant fosses sèptiques individuals. L'estudi d'impacte ambiental proposa la instal·lació d'un sistema autònom de depuració com a mesura protectora enfront de la possible contaminació de les aigües subterrànies,  
Atès que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental amb caràcter previ a la resolució administrativa que s'adopte per a l'aprovació definitiva de l'esmentat projecte, segons es desprèn de l'article 5 de la Llei d'Impacte Ambiental i els concordants del seu reglament,  
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; la Llei 2/1989, de 3 de març, de la Generalitat Valenciana, i altres disposicions aplicables,  
Atès que l'article cinquè de la Llei 2/89 atribueix la competència a l'òrgan ambiental per a la declaració d'impacte ambiental dels projectes als quals s'aplique aquesta llei,  
Atès que el Decret 22/1996, de 5 de febrer de 1996, del Govern Valencià, pel qual s'aprova el Reglament Orgànic i Funcional de la Conselleria d'Agricultura i Medi Ambient, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent Declaració d'Impacte Ambiental:  
Primer  
Estimar acceptable, a l'únic efecte ambiental, el projecte de modificació puntual núm. 3 de Gata de Gorgos, amb el compliment de les mesures correctores incloses en l'estudi d'impacte ambiental del projecte i en especial les referents a l'evacuació i el tractament de les aigües residuals mitjançant la connexió a la xarxa municipal o amb la instal·lació d'un sistema de depuració autònom.   
Segon  
Notificar a les persones interessades que, contra aquesta resolució, pel fet de no ser un acte de tràmit definitiu en via administrativa, no es pot interposar cap recurs, la qual cosa no és inconvenient perquè puguen utilitzar tots els mitjans que estimen oportuns per a defensar el seu dret.  
Tercer  
Publicar en el Diari Oficial de la Generalitat Valenciana aquesta declaració d'impacte ambiental.  
València, 13 d'agost de 1996.- La directora general de Qualitat Ambiental: Gloria Arnandis Boix.


Còpia Permalink ELI